Ura je deset. Vsem skupaj želim dobro jutro in dober dan. Danes je petek, zadnji dan zasedanja državnega zbora v okviru 18. seje. Mislim, da lahko ugotovimo, da je delo ta teden po novem poslovniku potekalo dobro, mogoče celo nad pričakovanji dobro in po nekem redu, ki smo se ga držali, za kar gre, mislim, da zahvala vsem nam. Rad bi se tudi zahvalil v imenu predsedujočih, ki smo vodili to sejo, za vašo potrpežljivost in za razumevanje, da iščemo najboljše rešitve za uveljavitev poslovnika. Tako bomo ravnali tudi na prihodnjih sejah. Danes bomo nadaljevali s preostalimi točkami dnevnega reda. Ne bo vseh kolegic in kolegov navzočih, nekateri so se opravičili, med njimi kolegi Kacin, Jakič, kolegica Črnugelj, kolega Barovič, Čeligoj, Peterle, Podobnik, Švagan, Čebulj, Janc, Partljič, Zamernik, Fabijan, Pukšič, mag. Kramberger, kolegica Zalokar Oražem, kolega Kelemina, Špindler, Janša, Vnučec, dr. Gaber in od 14. ure naprej kolega Majda Širca. Prešli bomo na 18. TOČKO DNEVNEGA REDA, TO JE NA OBRAVNAVO PREDLOGA ZAKONA O RATIFIKACIJI SPORAZUMA MED MINISTRSTVOM ZA DELO, DRUŽINO IN SOCIALNE ZADEVE REPUBLIKE SLOVENIJE IN MINISTRSTVOM ZA DELO in SOCIALNO VARNOST HELENSKE REPUBLIKE O SODELOVANJU NA PODRČJU POLITIKE DELA. Predlog zakona o ratifikaciji je v obravnavo zboru predložila vlada in jo sprašujem, ali želi dati kakšno dodatno pojasnilo k predlogu. [[Ne.]] Predlog zakona je obravnaval odbor za zunanjo politiko. Želi poročevalec odbora besedo? [[Prav tako ne.]] Obveščam vas, da odbor za zunanjo politiko v okviru druge obravnave ni sprejel nobenega amandmaja, razprave o členih in amandmajih zatorej ni. Mir v dvorani. Prehajamo na tretjo obravnavo, to je na odločanje o predlogu zakona. Želi kdo izkoristiti pravico do obrazložitve glasu? [[Nihče.]] Prehajamo na odločanje o predlogu zakona v celoti. Mir v dvorani. Glasujemo o predlogu zakona v celoti. Mir v dvorani. 47 navzočih. 44 za, nihče proti. [[Za je glasovalo 44.]] [[Proti nihče.]] Ugotavljam, da je zakon sprejet. S tem zaključujem to točko dnevnega reda. Prehajamo na 19. TOČKO DNEVNEGA REDA, TO JE NA OBRAVNAVO PREDLOGA ZAKONA O RATIFIKACIJI GARANCIJSKE POGODBE MED REPUBLIKO SLOVENIJO IN EVROPSKO INVESTICIJSKO BANKO ZA OBVEZNOSTI IZ KREDITA EKOLOŠKO RAZVOJNEGA SKLADA REPUBLIKE SLOVENIJE. Tudi ta predlog zakona je v postopek vložila vlada. Želi vlada dodatno obrazložiti svoj predlog? [[Ne želi.]] Predlog zakona je obravnaval odbor za zunanjo politiko. Želi poročevalec odbora besedo? [[Ne želi.]] V skladu z drugim odstavkom 125. člena poslovnika dajem besedo kolegu Jožefu Jerovšku, da v imenu poslanske skupine SDS obrazloži stališča o predlogu zakona. Imate 5 minut. Se odrekate kolega Jerovšek? Hvala lepa. Matično delovno telo v okviru druge obravnave ni sprejelo amandmajev, torej ni razprave o njih in o členih, zato prehajamo na tretjo obravnavo oziroma na odločanje o predlogu zakona. Ni potrebnega miru v dvorani za normalno delo, zato vas prosim, če ste tako prijazni [[...]] Prešli bomo na glasovanje, če nihče ne želi obrazložiti glasu. Glasovali bomo torej o predlogu zakona o ratifikaciji. Glasujemo. 56 navzočih, 53 za, nihče proti. [[Za je glasovalo 53.]] [[Proti nihče.]] Ugotavljam, da je zakon sprejet. S tem zaključujem to točko dnevnega reda. Prehajamo na 20. TOČKO DNEVNEGA REDA - OBRAVNAVA PREDLOGA ZAKONA O RATIFIKACIJI KARTAGENSKEGA PROTOKOLA O BIOLOŠKI VARNOSTI H KONVENCIJI O BIOLOŠKI RAZNOVRSTNOSTI. Predlog zakona je v obravnavo zboru predložila vlada. Želi njen predstavnik besedo? [[Ne.]] Predlog zakona je obravnaval odbor za zunanjo politiko. Želi besedo poročevalec? [[Ne.]] Matično delovno telo ni sprejelo nobenega amandmaja, ni razprave o amandmajih in členih, zato prehajamo na tretjo obravnavo, to je na odločanje o zakonu v celoti. Želi kdo obrazložiti glas? [[Nihče.]] Glasovali bomo o predlogu zakona v celoti. Glasujemo. 55 navzočih, 51 za, nihče proti. [[Za je glasovalo 51.]] [[Proti nihče.]] Ugotavljam, da je zakon o ratifikaciji sprejet. 21. TOČKA DNEVNEGA REDA je PREDLOG ZAKONA O RATIFIKACIJI SPORAZUMA MED VLADO REPUBLIKE SLOVENIJE IN VLADO DRŽAVE KUVAJT O SPODBUJANJU IN MEDSEBOJNI ZAŠČITI NALOŽB. Predlog zakona je v obravnavo zboru predložila vlada Republike Slovenije. Želi besedo? [[Ne želi.]] Odbor za zunanjo politiko je predlog zakona obravnaval. Želi poročevalec besedo? [[Ne želi.]] Ker nimamo amandmajev, ni razprave. Želi kdo pred odločanjem v tretji obravnavi obrazložiti svoj glas? [[Nihče.]] Prehajamo na odločanje o zakonu v celoti. Glasujemo. 57 navzočih, 55 za, nihče proti. [[Za je glasovalo 55.]] [[Proti nihče.]] Ugotavljam, da je zakon v celoti sprejet. Tako smo pri 22. TOČKI DNEVNEGA REDA, to je pri OBRAVNAVI PREDLOGA ZAKONA O RATIFIKACIJI SPORAZUMA MED VLADO REPUBLIKE SLOVENIJE IN VLADO ITALIJANSKE REPUBLIKE O PRIŠTETJU OBVEZNIH REZERV SUROVE NAFTE, POLPROIZVODOV IN NAFTNIH DERIVATOV. Predlog zakona o ratifikaciji je državnemu zboru predložila vlada. Želi dodatno obrazložiti svoj predlog? [[Ne želi.]] Obravnaval ga je odbor za zunanjo politiko. Želi njegov poročevalec besedo? [[Prav tako ne želi.]] Ni amandmajev, torej tudi ni razprave o členih. Prehajamo na tretjo obravnavo oziroma na odločanje o predlogu zakona v celoti. Ker ni zahtev za obrazložitev glasu, dajem zakon na glasovanje. 55 navzočih, 53 za, nihče proti. [[Za je glasovalo 53.]] [[Proti nihče.]] Ugotavljam, da smo ta zakon v celoti sprejeli. Prehajamo na 23. TOČKO DNEVNEGA REDA, to je na MANDATNO-VOLILNE ZADEVE. Za to točko dnevnega reda ste prejeli predloge sodnega sveta, poročili mandatno-volilne komisije, predloge sklepov, in sicer petih predlogov o izvolitvi v sodniško funkcijo na sodniška mesta dveh okrajnih sodnic in enega okrajnega sodnika na Okrajnem sodišču v Ljubljani, Trbovljah in Kamniku, okrožne sodnice na delovnem in socialne sodišču v Ljubljani, sodnice za prekrške pri sodniku za prekrške v Ljubljani ter tri predloge o imenovanju na sodniška mesta vrhovne sodnice in dveh vrhovnih sodnikov na Vrhovnem sodišču Republike Slovenije. Želi predstavnik sodnega sveta besedo? [[Ne želi.]] Predloge je obravnavala mandatno-volilna komisija. Želi predsednik besedo? [[Ne želi.]] Želijo besedo predstavniki poslanskih skupin? Predlagam da, če bo za to interes, razpravljamo o vseh predlogih sodnega sveta skupaj. Želijo besedo poslanke in poslanci? [[Ne.]] Ker ni želje za razpravo, prehajamo na odločanje o posameznih predlogih sklepov. Najprej bomo odločali o predlogu sklepa o izvolitvi v sodniško funkcijo gospe Maše Grgurevič Alčin, na sodniško mesto okrajne sodnice na Okrajnem sodišču v Ljubljani. Glasujemo. 52 navzočih, 45 za in 3 proti. [[Za je glasovalo 45.]] [[Proti 3.]] Ugotavljam, da je zbor predlagani sklep sprejel. Prehajamo na odločanje o predlogu sklepa o izvolitvi v sodniško funkcijo gospoda Gregorja Špajzerja na sodniško mesto okrajnega sodnika na Okrajnem sodišču v Trbovljah. Glasujemo. 54 navzočih, 46 za in 2 proti. [[Za je glasovalo 46.]] [[Proti 2.]] Ugotavljam, da je sklep sprejet. Prešli bomo na odločanje o predlogu sklepa o izvolitvi v sodniško funkcijo gospe Marije Štular Bajželj, na sodniško mesto okrajne sodnice na Okrajnem sodišču v Kamniku. Glasujemo. 57 navzočih, 50 za in 3 proti. [[Za je glasovalo 50.]] [[Proti 3.]] Ugotavljam, da je sklep sprejet. Prehajamo na odločanje o predlogu sklepa o izvolitvi v sodniško funkcijo gospe Nade Podreberšek, na sodniško mesto okrožne sodnice na delovnem in socialnem sodišču v Ljubljani. Glasujemo. 58 navzočih, 51 za, 3 proti. [[Za je glasovalo 51.]] [[Proti 3.]] Sklep je sprejet. Odločamo o predlogu sklepa o izvolitvi v sodniško funkcijo gospe Marjete Cotman, na sodniško mesto sodnice za prekrške pri sodniku za prekrške v Ljubljani. Glasujemo. 59 navzočih, 51 za, 3 proti. [[Za je glasovalo 51.]] Proti 3.) Ugotavljam, da je sklep sprejet. Prehajamo na odločanje o predlogu sklepa o imenovanju gospe Barbare Šefer na sodniško mesto vrhovne sodnice na vrhovnem sodišču Republike Slovenije. Glasujmo! Prosim za mir v dvorani! Smo pri glasovanju o imenovanju gospe Barbare Šefer. 59 navzočih. 50 za in 3 proti. [[Za je glasovalo 50.]] [[Proti 3.]] Ugotavljam, da je sklep sprejet. Odločamo o predlogu sklepa o imenovanju gospoda Andreja Pruše na sodniško mesto vrhovnega sodnika na vrhovnem sodišču Republike Slovenije. Glasujmo! Prosim za mir v dvorani! Od 59 navzočih je zanj glasovalo 50 kolegic in kolegov, 3 pa so bili proti. [[Za je glasovalo 50.]] [[Proti 3.]] Ugotavljam, da je sklep sprejet. Odločamo o predlogu sklepa o imenovanju gospoda Aljoše Rupla na sodniško mesto vrhovnega sodnika na vrhovnem sodišču Republike Slovenije. Glasujmo! 61 navzočih. 50 za in 4 proti. [[Za je glasovalo 50.]] [[Proti 4.]] Ugotavljam, da smo tudi ta sklep sprejeli. S tem zaključujem to točko dnevnega reda. Zahvaljujem se predstavnikom sodnega sveta in tudi njim želim prijeten dan. Prešli bomo na nadaljevanje 6. TOČKE DNEVNEGA REDA – TRETJA OBRAVNAVA PREDLOGA ZAKONA O SPREMEMBAH IN DOPOLNITVAH ZAKONA O TUJCIH. Državni zbor je v torek 24.9. tega leta opravil drugo obravnavo navedenega predloga zakona. Ker k dopolnjenemu predlogu zakona ni bil sprejet noben amandma, v skladu s 139. členom poslovnika prehajamo na tretjo obravnavo in sicer, na odločanje o predlogu zakona. Državni zbor bo glasoval o predlogu zakona. Prosim, glasujmo! Ugotavljam, da je zakon v celoti sprejet. Od 58 navzočih je zanj glasovalo 47 kolegov in kolegic, 3 so bili proti. [[Za je glasovalo 47.]] [[Proti 3.]] Ugotavljam, da je zakon sprejet. S tem zaključujem to točko dnevnega reda. Prehajamo na nadaljevanje 7. TOČKE DNEVNEGA REDA – TRETJA OBRAVNAVA PREDLOGA ZAKONA O NADZORU DRŽAVNE MEJE. Državni zbor je v torek 24. septembra tega leta opravil drugo obravnavo navedenega predloga zakona. K predlogu ni bil sprejet noben amandma, zato v skladu s 139. členom poslovnika prehajamo na tretjo obravnavo, in sicer na odločanje o predlogu zakona. Glasujmo o predlogu zakona v celoti! Mir v dvorani! 64 navzočih. 53 za in 3 proti. [[Za je glasovalo 53.]] [[Proti 3.]] Ugotavljam, da smo zakon v celoti sprejeli. S tem zaključujem to točko dnevnega reda. In, končno, kolegice in kolegi, prehajamo še na PREKINJENO 8. TOČKO DNEVNEGA REDA - OBRAVNAVO PREDLOGA STVARNOPRAVNEGA ZAKONIKA. Glede na opozorilo vlade, da je po končani tretji obravnavi predlog zakonika zaradi sprejetih amandmajev neusklajen, je vlada pripravila uskladitvene amandmaje k 33., 274. in 277. členu, ki ste jih včeraj prejeli na klopi. Ali želi predstavnik vlade besedo? [[Ne želi.]] Besedo imajo predstavniki poslanskih skupin, če tako želijo, ali poslanke in poslanci. Ker ni razprave, prehajamo na odločanje. Najprej bomo odločali o uskladitvenem amandmaju k 33. členu. Glasujemo. Glasujemo o uskladitvenem amandmaju k 33. členu. 65 navzočih, 56 za, eden proti. [[Za je glasovalo 56.]] [[Proti 1.]] Ugotavljam, da je uskladitveni amandma sprejet. Odločamo o uskladitvenem amandmaju k 274. členu. Glasujemo. Glasujemo o uskladitvenem amandmaju k 274. členu. 62 navzočih, 54 za in eden proti. [[Za je glasovalo 54.]] [[Proti 1.]] Ugotavljam, da je ta uskladitveni amandma sprejet. Odločamo o uskladitvenem amandmaju k 277. členu. Glasujemo. Glasujemo o amandmaju k 277. členu. Od 64 navzočih je bilo zanj 56, eden pa proti. [[Za je glasovalo 56.]] [[Proti 1.]] Ugotavljam, da je uskladitveni amandma sprejet. Zdaj lahko preidemo na odločanje o zakoniku v celoti. Glasujemo. Glasujemo o predlogu v celoti. Navzočih nas je 66, 58 za, 2 proti. [[Za je glasovalo 58.]] [[Proti 2.]] Ugotavljam, da je zakonik v celoti sprejet. S tem zaključujem to točko dnevnega reda in 18. sejo državnega zbora Republike Slovenije. V imenu predsedstva se vam še enkrat zahvaljujem za vašo kooperativnost in razumevanje takrat, ko smo se morali na prvi seji po novem poslovniku odločati o našem ravnanju. Vsem skupaj želim prijeten vikend. Vidimo se na naslednji seji v mesecu oktobru.